《龟潭二首 其一》
宋代·孙觌

真源閟仙扃，一线下佛龛。来从白马洞，聚作乌龟潭。

触石细白白，循除走涵涵。漱齿类齧雪，湔衣真佩蓝。

醉红洒面醒，衰白照影惭。延缘遂清景，拄策纵幽探。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。